नए साल के बयान पर पीएम को विपक्ष ने घेरा  
एनडीए की बैठक में फ़ैसला लिया गया कि महंगाई और भ्रष्टाचार हटाने के मोर्चे पर नाकाम रही यूपीए सरकार के ख़िलाफ देशभर में रैलियां आयोजित की जाएंगी।
भाजपा नेता लाल कृष्ण आडवाणी के घर हुई एनडीए की बैठक में फ़ैसला लिया गया है कि महंगाई और भ्रष्टाचार हटाने के मोर्चे पर नाकाम रही यूपीए सरकार के ख़िलाफ देश के अलग-अलग हिस्सों में रैली आयोजित की जाएंगी।  इस सिलसिले में गुवाहाटी में नौ जनवरी को, 16 जनवरी को मुंबई में और भुवनेश्वर में 17 जनवरी को रैली आयोजित की जाएगी।   एनडीए के सहयोगी दल जनता दल (यु) के अध्यक्ष शरद यादव ने मीटिंग के बाद मीडिया से बातचीत करते हुए कहा कि एनडीए पूरे देश के लोगों को यूपीए सरकार के कायर्काल में बढ़ रहे भ्रष्टाचार और महंगाई के बारे में जानकारी देगी।